પરિવારમાં, વકીલાતમાં કે રાજકીય સભાઓમાં જ્યાં અને જ્યારે ગોઠડી જામે ત્યારે સરદાર હળવાફૂલ થઈને પોતાના પિતા હોય કે મહાત્મા ગાંધી હોય કે પછી સાથી ધારાશાસ્ત્રીઓ અને રાજકીય કાર્યકરો હોય, કોઈની અને કોઈની ફિરકી લઈને ભલભલાને હસાવે, જેલવાસ દરમિયાન તો ગાંધીજી અને સાથી જેલવાસીઓને હળવાફૂલ કરવા માટે સરદાર હાજરજવાબી થઈને કેવા કેવા પ્રસંગો કહીને સૌને હસાવતા એની નોંધ બાપુના અંગત સચિવ મહાદેવ દેસાઈની રોજનીશીઓમાં જરૂર મળે છે.